CELEX: C2005/082/59
Language: sl
Date: 2005-04-02 00:00:00
Title: Zadeva T-500/04: Tožba Komisije Evropskih skupnosti proti IIC Informations-Industrie Consulting GmbH, vložena dne 24. decembra 2004

2.4.2005   
            
            
               SL
            
            
               Uradni list Evropske unije
            
            
               C 82/31
            
         Tožba Komisije Evropskih skupnosti proti IIC Informations-Industrie Consulting GmbH, vložena dne 24. decembra 2004
   (Zadeva T-500/04)
   (2005/C 82/59)
   Jezik postopka: nemščina
   Komisija Evropskih skupnosti, ki jo zastopajo G. Braun, W. Wils in N. Knittlmayer, (Nemčija), z naslovom za vročanje v Luxembourgu, je dne 24. decembra 2004 na Sodišče Evropskih skupnosti vložila tožbo proti IIC Informations-Industrie Consulting GmbH.
   Tožeča stranka Sodišču predlaga, naj:
   
               1.
            
            
               toženo stranko obsodi, da tožeči stranki plača 181 236,61 EUR skupaj s 4 % obrestmi od 01.11.1998;
            
         
               2.
            
            
               toženi stranki naloži plačilo stroškov postopka.
            
         Tožbeni razlogi in bistvene trditve
   Tožeča stranka je leta 1996 s toženo stranko sklenila dve pogodbi, v katerih se je tožeča stranka zavezala, da bo toženi stranki zagotovila finančno pomoč za izvedbo dveh vseevropskih kulturnih projektov. Finančna pomoč naj bi krila 50 % projektnih stroškov tožene stranke, kolikor bi bili ti stroški porabljeni in uveljavljeni na pogodbeno dopusten način. Tožena stranka je na podlagi teh pogodb v letu 1997, kot predplačilo celotne finančne pomoči, prejela znesek v višini skupno 400 821 DEM (204 936,52 EUR).
   Po zaključku projektov je tožena stranka uveljavljala plačilo domnevnih projektnih stroškov, v višini katerih je hotela pridržati predplačila finančne pomoči. Tožeča stranka je izvedla kontrolo in zaključila, da naj bi imela tožena stranka zgolj en zahtevek za finančno pomoč v višini 46 300,18 DM (23 672,91 EUR) za oba projekta. Zato tožeča stranka zahteva vračilo preostalega zneska v višini 181 263,61 EUR (354 520,82 DEM).